Meningitis
Meningitis je upala zaštitnih membrana mozga i kičmene moždine, koje se stručno nazivaju meninge (moždane ovojnice). Upalu mogu da izazovu virusi, bakterije, kao i drugi mikroorganizmi, ali može da bude i posljedica uzimanja lijekova ili drugih oboljenja. Meningitis može da bude fatalan i zato se smatra urgentnim stanjem u medicini. Najčešći simptomi meningitisa su: glavobolja i ukočenost vrata, obično u kombinaciji sa groznicom, pomućenom sviješću i netolerancijom na jaku svjetlost (fotofobija) ili zvuk (fonofobija). Kožni osip je indikacija meningokokalnog meningitisa. Meningitis najčešće zahvata dvije mekane moždane ovojnice – piju i arahnoideju (leptomeningitis), a rjeđe tvrdu moždanu ovojnicu – duru, koja se nalazi neposredno ispod kosti lobanje (pahimeningitis). Meningitis se dijagnostikuje uzimanjem uzorka cerebrospinalne tečnosti i njenom biohemijskom analizom.